Съветско нахлуване в Манджурия
Съветското нахлуване в Манджурия (; наричана също в американската литература операция „Августовска буря“) започва на 9 август 1945 г., когато Съветският съюз нахлува в японската марионетна държава Манджоу-Го. Това е последната кампания през Втората световна война и най-голямата през Съветско-японската война, през която враждебностите между СССР и Японската империя се възобновяват след почти шест години мир. Териториално съветите придобиват Манджурия, Вътрешна Монголия и северните части на Корея. Съветското включване в Тихоокеанския театър и разгромът на Квантунската армия са значителен фактор при решението на японското правителство да обяви безусловна капитулация, тъй като става ясно, че СССР не би желал да посредничи при преговори за преустановяване на враждебностите с условия.